als_Latn dik_Latn sag_Latn
(Konica.al) – Foie Gras (fua gra) ose mëlçia e dhjamur, është një nga ushqimet që bën pjesë në kuzhinën klasike franceze.
Më konkretisht, kjo pjatë e famshme është mëlçia e një rose, kategoria më e kërkuar, ose e një pate. Shpendët, sapo arrijnë në një moshë të rritur, ushqehen me një përqendrim përreth 2 – 3 javësh, me misër. Kjo lloj mënyre ushqimi shkakton rritjen e mëlçisë, masa arrin rreth 1 kg – 1.5 kg dhe dhjamosjen e saj. Ka disa mënyra gatimi, e skuqur, gjysmë e zierë, krem mëlçie dhe pastaj variante të tjera në varësi të fantazisë së shefave të kuzhinës.
Debati më i madh rreth “Foie Gras” është për mënyrën se si ushqehen kafshët. Këtu përsëritet e njëjta mënyrë si ajo e gjelit të detit që ushqehej vazhdimisht në mënyrë që të ishte sa më i majmur. Sot organizata e mbrojtjes së kafshëve, ka kërkuar ndalimin e fermave për rritjen e këtyre shpendëve për këtë qëllim dhe deri ndalimin e shitjes së këtij produkti.
Megjithëse nuk ka çmimin e haviarit, Foie gras konsiderohet si një ushqim luksi dhe është i kushtueshëm. Një kg, gjysmë i përpunuar dhe me cilësi të mirë tek prodhuesi, kushton afërsisht 200 euro. E rëndësishme edhe këtu, si në të gjitha pjata franceze, nuk është sasia por cilësia. Ekziston edhe në formë të konservuar, por nuk shijon njësoj.
Sot foie gras, prodhohet në Francë, Hungari, Poloni, Izrael, Amerikë dhe Kanada.
als_Latn als_Latn als_Latn als_Latn als_Latn